**Generalforsamling med gjenvalg av hele styret** **og Frokostmøte med fokus på KI**

Årets generalforsamling ble som vanlig gjennomført på Meierigarden Kro & selskapslokaler og kombinert med frokostmøte med foredrag om kunstig intelligens, KI. Petter Sandstad Torgersen, Senior Manager Business Services i BDO, holdt et meget godt og engasjerende foredrag hvor det klart kom fram at KI er noe vi må forholde oss til og lære oss å bruke. Men bruken må styres. Derfor var det viktig for alle bedrifter at det er etablert retningslinjer for bruken. I tillegg må kompetansen økes hos alle ansatte.

Tittelen på hans foredrag, "KI - nyttig hjelpemiddel og/eller skummel risikofaktor?" inneholder to påstander som begge ble besvart med ja.

På den etterfølgende generalforsamling ble hele styret gjenvalgt. Det samme ble revisor.

Sørum Næringsforum, SNF, og Fet Næringsforening, FNF etablerer nå felles sekretariat. På generalforsamlingen ble også ny daglig leder for foreningene presentert. Wendell Skottevik som er bosatt i Fet, tiltrer nå stillingen.